CELEX: 32021R2049
Language: hu
Date: 2021-11-24 00:00:00
Title: A Bizottság (EU) 2021/2049 végrehajtási rendelete (2021. november 24.) a cipermetrin hatóanyagnak mint helyettesítésre jelölt anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

2021.11.25.   
               
               
                  HU
               
               
                  Az Európai Unió Hivatalos Lapja
               
               
                  L 420/6
               
            
         A BIZOTTSÁG (EU) 2021/2049 VÉGREHAJTÁSI RENDELETE
         (2021. november 24.)
         a cipermetrin hatóanyagnak mint helyettesítésre jelölt anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére, összefüggésben 24. cikke (1) bekezdésével,
         mivel:
         
                     (1)
                  
                  
                     A 2005/53/EK bizottsági irányelv (2) felvette a 91/414/EGK tanácsi irányelv (3) I. mellékletébe a cipermetrin hatóanyagot.
                  
               
                     (2)
                  
                  
                     A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagoknak tekintendők, és az 540/2011/EU bizottsági végrehajtási rendelet (4) mellékletének A. részében foglalt felsorolásban is szerepelnek.
                  
               
                     (3)
                  
                  
                     A cipermetrin hatóanyagnak az 540/2011/EU bizottsági végrehajtási rendelet mellékletének A. részében megállapított jóváhagyása 2022. október 31-én lejár.
                  
               
                     (4)
                  
                  
                     A 844/2012/EU bizottsági végrehajtási rendelet (5) 1. cikkének megfelelően és az említett cikkben előírt határidőn belül kérelmet nyújtottak be a cipermetrin hatóanyag jóváhagyásának meghosszabbítása iránt.
                  
               
                     (5)
                  
                  
                     A kérelmezők benyújtották a 844/2012/EU végrehajtási rendelet 6. cikkének megfelelően előírt kiegészítő dokumentációkat. A referens tagállam a kérelmet hiánytalannak találta.
                  
               
                     (6)
                  
                  
                     A referens tagállam a társreferens tagállammal konzultálva elkészítette a megújításértékelő jelentés tervezetét, amelyet 2017. május 8-án benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.
                  
               
                     (7)
                  
                  
                     A Hatóság közzétette a kiegészítő összefoglaló dokumentációt. A Hatóság ezenkívül észrevételezés céljából elküldte a kérelmezőknek és a tagállamoknak a megújításértékelő jelentés tervezetét, amelyről nyilvános konzultációt is indított. A Hatóság a kapott észrevételeket továbbította a Bizottságnak.
                  
               
                     (8)
                  
                  
                     A Hatóság 2018. augusztus 8-án eljuttatta a Bizottsághoz az arra vonatkozó állásfoglalását (6), hogy a cipermetrin várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A tagállamokkal folytatott egyeztetéseket követően a Bizottság megbízta a Hatóságot, hogy vizsgáljon meg további, a Hatóság állásfoglalásában nem szereplő kockázatcsökkentő intézkedéseket. A cipermetrinnel kapcsolatos kockázatcsökkentő intézkedésekről szóló, 2019. október 4-én közzétett nyilatkozatában (7) a Hatóság ismertette a permetsodródás csökkentésének szükséges mértékét, valamint a nem célszervezetekre, különösen a vízi szervezetekre és a nem célzott ízeltlábúakra, köztük a méhekre jelentett alacsony kockázat igazolásához szükséges intézkedéseket. A Bizottság 2019. január 24. és 25. között ismertette a cipermetrinnel kapcsolatos hosszabbításra vonatkozó jelentés tervezetét a Növények, Állatok, Élelmiszerek és Takarmányok Állandó Bizottságával.
                  
               
                     (9)
                  
                  
                     Az (EU) 2018/605 bizottsági rendelettel (8) bevezetett, az endokrin károsító tulajdonságok azonosítására szolgáló kritériumokat illetően a Bizottság a Hatóság állásfoglalásában összefoglalt, rendelkezésre álló tudományos információk alapján úgy véli, hogy a cipermetrin nem tekinthető endokrin károsító tulajdonságokkal rendelkező anyagnak.
                  
               
                     (10)
                  
                  
                     A Bizottság felkérte a kérelmezőket, hogy nyújtsák be észrevételeiket a Hatóság állásfoglalásáról, valamint – a 844/2012/EU végrehajtási rendelet 14. cikke (1) bekezdése harmadik albekezdésének megfelelően – a hosszabbításra vonatkozó jelentésről. A kérelmezők benyújtották észrevételeiket, és azokat a Bizottság alaposan megvizsgálta.
                  
               
                     (11)
                  
                  
                     A reprezentatív felhasználások kültéri permetezéses jellegűek, és esetükben teljesülnek az 1107/2009/EK rendelet 4. cikkében előírt jóváhagyási kritériumok, feltéve, hogy megfelelő kockázatcsökkentő intézkedések történnek a vízi élőlények és a nem célzott ízeltlábúak, köztük a méhek tekintetében előírt védelmi szint biztosítása érdekében. Legalább egy, cipermetrint tartalmazó növényvédő szer egy vagy több reprezentatív felhasználása tekintetében így megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek, amennyiben az 1107/2009/EK rendelet 6. cikke szerinti megfelelő feltételek és korlátozások kerülnek meghatározásra.
                  
               
                     (12)
                  
                  
                     A cipermetrin jóváhagyásának meghosszabbítására vonatkozó kockázatértékelés korlátozott számú reprezentatív felhasználáson alapul, ez azonban nem korlátozza azon felhasználásokat, amelyek tekintetében a cipermetrint tartalmazó növényvédő szerek engedélyezhetők. Ezért nem indokolt fenntartani a rovarölő szerként való felhasználásra történő korlátozást.
                  
               
                     (13)
                  
                  
                     A Bizottság ugyanakkor úgy véli, hogy a cipermetrin az 1107/2009/EK rendelet 24. cikke értelmében helyettesítésre jelölt anyag. A cipermetrin – mivel nyolc izomer keveréke, és számottevő arányban tartalmaz nem aktív izomereket – teljesíti az 1107/2009/EK rendelet II. melléklete 4. pontjának negyedik franciabekezdésében meghatározott feltételt.
                  
               
                     (14)
                  
                  
                     Ezért helyénvaló meghosszabbítani a cipermetrin mint helyettesítésre jelölt anyag jóváhagyását.
                  
               
                     (15)
                  
                  
                     Az 1107/2009/EK rendelet 14. cikke (1) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretek fényében ugyanakkor bizonyos feltételek és korlátozások előírására van szükség. Különösen indokolt további megerősítő információkat kérni.
                  
               
                     (16)
                  
                  
                     Az abba a következtetésbe vetett bizalom növelése érdekében, hogy a cipermetrin nem rendelkezik endokrin károsító tulajdonságokkal, a kérelmezőknek az 1107/2009/EK rendelet (EU) 2018/605 rendelettel módosított II. melléklete 2.2.b) pontjának, valamint az endokrin károsító anyagok azonosítására vonatkozó útmutatónak (9) megfelelően be kell nyújtaniuk az 1107/2009/EK rendelet II. mellékletének 3.6.5. és 3.8.2. pontjában meghatározott kritériumok aktualizált értékelését.
                  
               
                     (17)
                  
                  
                     Az 540/2011/EU végrehajtási rendeletet ezért ennek megfelelően módosítani kell.
                  
               
                     (18)
                  
                  
                     Az (EU) 2021/1449 bizottsági végrehajtási rendelet (10)2022. október 31-ig meghosszabbította a cipermetrin jóváhagyási időszakát annak érdekében, hogy a jóváhagyás meghosszabbítására irányuló eljárást a hatóanyag jóváhagyási időtartamának lejárta előtt le lehessen zárni. Ugyanakkor, mivel a hosszabbítással kapcsolatos határozathozatalra a lejárat kiterjesztett időpontja előtt került sor, ezt a rendeletet minél előbb alkalmazni kell.
                  
               
                     (19)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A hatóanyag jóváhagyásának meghosszabbítása
            A cipermetrin hatóanyag jóváhagyása az I. mellékletben foglaltaknak megfelelően meghosszabbításra kerül.
         
         
            2. cikk
            Az 540/2011/EU végrehajtási rendelet módosításai
            Az 540/2011/EU végrehajtási rendelet melléklete e rendelet II. mellékletének megfelelően módosul.
         
         
            3. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2022. február 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 24-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 309., 2009.11.24., 1. o.
         
         
            (2)  A Bizottság 2005/53/EK irányelve (2005. szeptember 16.) a 91/414/EGK tanácsi irányelvnek a klórtalonil, klórtoluron, cipermetrin, daminozid és tiofanát-metil hatóanyagként való felvételének céljából történő módosításáról (HL L 241., 2005.9.17., 51. o.).
         
            (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).
         
            (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
         
            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).
         
            (6)  EFSA Journal 2018;16(8):5402. Conclusion on the peer review of the pesticide risk assessment of the active substance cypermethrin (A cipermetrin hatóanyagú növényvédő szereknél felmerülő kockázatok értékelésének szakmai vizsgálatára vonatkozó állásfoglalás). Online elérhető a következő címen: www.efsa.europa.eu.
         
            (7)  https://www.efsa.europa.eu/en/efsajournal/pub/5822.
         
            (8)  A Bizottság (EU) 2018/605 rendelete (2018. április 19.) az 1107/2009/EK rendelet II. mellékletének az endokrin károsító tulajdonságok meghatározására szolgáló tudományos kritériumok megállapítása tekintetében történő módosításáról (HL L 101., 2018.4.20., 33. o.).
         
            (9)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009 (Útmutató az endokrin károsító anyagok azonosításához az 528/2012/EU és az 1107/2009/EK rendelet összefüggésében), https://www.efsa.europa.eu/en/efsajournal/pub/5311.
         
            (10)  A Bizottság (EU) 2021/1449 végrehajtási rendelete (2021. szeptember 3.) az 540/2011/EU végrehajtási rendeletnek a 2-fenilfenol (beleértve sóit is, mint például a nátriumsóját), a 8-hidroxikinolin, az amidoszulfuron, a bifenox, a klórmekvát, a klórtoluron, a klofentezin, a klomazon, a cipermetrin, a daminozid, a deltametrin, a dikamba, a difenokonazol, a diflufenikan, a dimetaklór, az etofenprox, a fenoxaprop-P, a fenpropidin, a fludioxonil, a flufenacet, a fosztiazát, az indoxakarb, a lenacil, az MCPA, az MCPB, a nikoszulfuron, a paraffinolajok, a paraffinolaj, a penkonazol, a pikloram, a propakizafop, a proszulfokarb, a kizalofop-P-etil, a kizalofop-P-tefuril, a kén, a tetrakonazol, a triallát, a trifluszulfuron és a tritoszulfuron hatóanyagok jóváhagyási időtartamának meghosszabbítása tekintetében történő módosításáról (HL L 313., 2021.9.6., 20. o.).
      
      
         
            I. MELLÉKLET
            
                        Közhasználatú név, azonosító szám
                     
                     
                        IUPAC-név
                     
                     
                        Tisztaság (1)
                        
                     
                     
                        Jóváhagyás dátuma
                     
                     
                        Jóváhagyás lejárta
                     
                     
                        Egyedi rendelkezések
                     
                  
                        Cipermetrin
                        CAS-szám: 52315-07-8
                        CIPAC-szám: 332
                     
                     
                        (RS)-α-ciano-3-fenoxi-benzil-(1RS,3RS;1RS,3SR)-3-(2,2-diklór-vinil)-2,2-dimetil-ciklopropán-karboxilát
                        vagy
                        (RS)-α-ciano-3-fenoxi-benzil-(1RS)-cisz-transz-3-(2,2-diklór-vinil)-2,2-dimetil-ciklopropán-karboxilát
                     
                     
                        920 g/kg
                        cisz:transz: 40/60–60/40
                        A következő szennyeződések toxikológiai szempontból aggályosak, ezért koncentrációjuk a technikai minőségű anyagban nem haladhatja meg a következő szinteket:
                        hexán: 5 g/kg
                     
                     
                        
                           2022. február 1.
                        
                     
                     
                        
                           2029. január 31.
                        
                     
                     
                        Csak hivatásos felhasználók használhatják.
                        A kültéri permetezésre szolgáló, cipermetrint tartalmazó növényvédő szerek engedélyezése esetén a nem célszervezetek, különösen a vízi szervezetek és a nem célzott ízeltlábúak, köztük a méhek védelmének biztosítása érdekében:
                        
                                    —
                                 
                                 
                                    a permetsodródást csökkentő kockázatmérséklő intézkedések szükségesek, amelyek a termőterületeken ≤ 5,8 mg hatóanyag/ha expozíciót, továbbá tavaszi alkalmazás esetén a víztestekben ≤ 0,0038 μg hatóanyag/l koncentrációt eredményeznek,
                                 
                              
                                    —
                                 
                                 
                                    a felhasználás csak a növény virágzási időszakán kívül és kizárólag abban az esetben engedélyezhető, ha nincsenek jelen virágzó gyomok.
                                 
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a cipermetrinről szóló hosszabbítási jelentésben és különösen annak I. és II. függelékében található megállapításokat. A tagállamoknak fokozott figyelmet kell fordítaniuk a következőkre:
                        
                                    —
                                 
                                 
                                    a vízi élőlények, a nem célzott ízeltlábúak, köztük a méhek védelme,
                                 
                              
                                    —
                                 
                                 
                                    a fogyasztóikockázat-értékelés,
                                 
                              
                                    —
                                 
                                 
                                    a növényvédő szerekben használt hatóanyag műszaki specifikációja.
                                 
                              A 2000/60/EK európai parlamenti és tanácsi irányelv (2) és a 2009/128/EK európai parlamenti és tanácsi irányelv (3) szerinti megfigyelés kiegészítése érdekében a tagállamok indokolt esetben az 1107/2009/EK rendelet 6. cikke i) pontjának megfelelően megfigyelési követelményeket határoznak meg az engedélyek megadásakor.
                        A kérelmezőnek megerősítő információkat kell benyújtania a Bizottsághoz, a tagállamokhoz és a Hatósághoz a következők tekintetében:
                        
                                    1.
                                 
                                 
                                    a 3-fenoxi-benzil összetevőt tartalmazó metabolitok toxikológiai profilja;
                                 
                              
                                    2.
                                 
                                 
                                    az egyes cipermetrin-izomerek relatív toxicitása, különös tekintettel az enantiomerre (1S cisz αR);
                                 
                              
                                    3.
                                 
                                 
                                    a vízkezelési eljárások hatása a felszíni és a felszín alatti vizekben jelen lévő szermaradékok jellegére, amikor a felszíni vagy a felszín alatti vizet ivóvíz céljából kitermelik;
                                 
                              
                                    4.
                                 
                                 
                                    az 1107/2009/EK rendelet II. mellékletének az (EU) 2018/605 rendelettel módosított 3.6.5. és 3.8.2. pontja.
                                 
                              A kérelmezőnek:
                        
                                    —
                                 
                                 
                                    az 1. pontban említett információkat 2022. december 15-ig kell benyújtania,
                                 
                              
                                    —
                                 
                                 
                                    a 2. pontban említett információkat 2023. december 15-ig kell benyújtania, valamint
                                 
                              
                                    —
                                 
                                 
                                    a 3. pont szerinti információkat a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékeléséről szóló útmutató Bizottság általi közzétételét követő két éven belül kell benyújtania.
                                 
                              Az 1107/2009/EK rendelet II. mellékletének az (EU) 2018/605 rendelettel módosított 3.6.5. és 3.8.2. pontját illetően 2023. december 15-ig be kell nyújtani a már benyújtott információk frissített értékelését, valamint adott esetben az endokrin hatásmód hiányát igazoló további információkat.
                     
                  
               (1)  A hatóanyagok azonosításával és specifikációjával kapcsolatban további részletek a hosszabbítási jelentésben találhatók.
            
               (2)  Az Európai Parlament és a Tanács 2000/60/EK irányelve (2000. október 23.) a vízpolitika terén a közösségi fellépés kereteinek meghatározásáról (HL L 327., 2000.12.22., 1. o.).
            
               (3)  Az Európai Parlament és a Tanács 2009/128/EK irányelve (2009. október 21.) a peszticidek fenntartható használatának elérését célzó közösségi fellépés kereteinek meghatározásáról (HL L 309., 2009.11.24., 71. o.).
         
      
      
         
            II. MELLÉKLET
            Az 540/2011/EU végrehajtási rendelet melléklete a következőképpen módosul:
            
                        1.
                     
                     
                        Az A. részben a cipermetrinre vonatkozó 103. bejegyzést el kell hagyni.
                     
                  
                        2.
                     
                     
                        Az E. rész a következő bejegyzéssel egészül ki:
                        
                                    „14.
                                 
                                 
                                    Cipermetrin
                                    CAS-szám: 52315-07-8
                                    CIPAC-szám: 332
                                 
                                 
                                    (RS)-α-ciano-3-fenoxi-benzil-(1RS,3RS;1RS,3SR)-3-(2,2-diklór-vinil)-2,2-dimetil-ciklopropán-karboxilát
                                    vagy
                                    (RS)-α-ciano-3-fenoxi-benzil-(1RS)-cisz-transz-3-(2,2-diklór-vinil)-2,2-dimetil-ciklopropán-karboxilát
                                 
                                 
                                    920 g/kg
                                    cisz:transz: 40/60–60/40
                                    A következő szennyeződések toxikológiai szempontból aggályosak, ezért koncentrációjuk a technikai minőségű anyagban nem haladhatja meg a következő szinteket:
                                    hexán: 5 g/kg
                                 
                                 
                                    
                                       2022. február 1.
                                    
                                 
                                 
                                    
                                       2029. január 31.
                                    
                                 
                                 
                                    Csak hivatásos felhasználók használhatják.
                                    A kültéri permetezésre szolgáló, cipermetrint tartalmazó növényvédő szerek engedélyezése esetén a nem célszervezetek, különösen a vízi szervezetek és a nem célzott ízeltlábúak, köztük a méhek védelmének biztosítása érdekében:
                                    
                                                —
                                             
                                             
                                                a permetsodródást csökkentő kockázatmérséklő intézkedések szükségesek, amelyek a termőterületeken ≤ 5,8 mg hatóanyag/ha expozíciót, továbbá tavaszi alkalmazás esetén a víztestekben ≤ 0,0038 μg hatóanyag/l koncentrációt eredményeznek,
                                             
                                          
                                                —
                                             
                                             
                                                a felhasználás csak a növény virágzási időszakán kívül és kizárólag abban az esetben engedélyezhető, ha nincsenek jelen virágzó gyomok.
                                             
                                          Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a cipermetrinről szóló hosszabbítási jelentésben és különösen annak I. és II. függelékében található megállapításokat. A tagállamoknak fokozott figyelmet kell fordítaniuk a következőkre:
                                    
                                                —
                                             
                                             
                                                a vízi élőlények, a nem célzott ízeltlábúak, köztük a méhek védelme,
                                             
                                          
                                                —
                                             
                                             
                                                a fogyasztóikockázat-értékelés,
                                             
                                          
                                                —
                                             
                                             
                                                a növényvédő szerekben használt hatóanyag műszaki specifikációja.
                                             
                                          A 2000/60/EK európai parlamenti és tanácsi irányelv (*1) és a 2009/128/EK európai parlamenti és tanácsi rányelv (*2) szerinti megfigyelés kiegészítése érdekében a tagállamok indokolt esetben az 1107/2009/EK rendelet 6. cikke i) pontjának megfelelően megfigyelési követelményeket határoznak meg az engedélyek megadásakor.
                                    A kérelmezőnek megerősítő információkat kell benyújtania a Bizottsághoz, a tagállamokhoz és a Hatósághoz a következők tekintetében:
                                    
                                                1.
                                             
                                             
                                                a 3-fenoxi-benzil összetevőt tartalmazó metabolitok toxikológiai profilja;
                                             
                                          
                                                2.
                                             
                                             
                                                az egyes cipermetrin-izomerek relatív toxicitása, különös tekintettel az enantiomerre (1S cisz αR);
                                             
                                          
                                                3.
                                             
                                             
                                                a vízkezelési eljárások hatása a felszíni és a felszín alatti vizekben jelen lévő szermaradékok jellegére, amikor a felszíni vagy a felszín alatti vizet ivóvíz céljából kitermelik;
                                             
                                          
                                                4.
                                             
                                             
                                                az 1107/2009/EK rendelet II. mellékletének az (EU) 2018/605 rendelettel módosított 3.6.5. és 3.8.2. pontja.
                                             
                                          A kérelmezőnek:
                                    
                                                —
                                             
                                             
                                                az 1. pontban említett információkat 2022. december 15-ig kell benyújtania,
                                             
                                          
                                                —
                                             
                                             
                                                a 2. pontban említett információkat 2023. december 15-ig kell benyújtania, valamint
                                             
                                          
                                                —
                                             
                                             
                                                a 3. pont szerinti információkat a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékeléséről szóló útmutató Bizottság általi közzétételét követő két éven belül kell benyújtania.
                                             
                                          Az 1107/2009/EK rendelet II. mellékletének az (EU) 2018/605 rendelettel módosított 3.6.5. és 3.8.2. pontját illetően 2023. december 15-ig be kell nyújtani a már benyújtott információk frissített értékelését, valamint adott esetben az endokrin hatásmód hiányát igazoló további információkat.
                                 
                              
                  
               (*1)  Az Európai Parlament és a Tanács 2000/60/EK irányelve (2000. október 23.) a vízpolitika terén a közösségi fellépés kereteinek meghatározásáról (HL L 327., 2000.12.22., 1. o.).
            
               (*2)  Az Európai Parlament és a Tanács 2009/128/EK irányelve (2009. október 21.) a peszticidek fenntartható használatának elérését célzó közösségi fellépés kereteinek meghatározásáról (HL L 309., 2009.11.24., 71. o.).”